open-index/open-wikipedia-markdown huggingface dataset:
Downton Abbey

***Downton Abbey*** is 'n Britse kostuumdrama wat deur Julian Fellowes geskep en deur *Carnival Films* en *Masterpiece* gemeenskaplik vervaardig is. Dit is deur *ITV* op 26 September 2010 vir die eerste keer in die Verenigde Koninkryk en deur *PBS* op 9 Januarie 2011 as deel van die *Masterpiece Classic*-antologie vir die eerste keer in die Verenigde State uitgesaai.

Die televisiereeks, wat op die denkbeeldige Engelse landgoed Downton Abbey in Yorkshire afspeel, beeld die lewe van die adellike Crawley-gesin en hul bediendes in die post-Edwardiaanse tydperk uit, waarby belangrike historiese gebeurtenisse invloed op hul lewe en die Britse klashiërargie uitoefen. Hierdie gebeurtenisse sluit die nuus oor die ondergang van die RMS *Titanic* in die eerste seisoen; die uitbreek van die Eerste Wêreldoorlog, die grieppandemie in 1918 en die Marconi-skandaal in die tweede seisoen; en die tussenoorlogse tydperk en vorming van die Ierse Vrystaat in die derde seisoen in.

*Downton Abbey* het positiewe kritiek ontvang en is met 'n aantal pryse bekroon, waaronder die *Golden Globe Award* vir die beste mini- of televisiereeks en die *Primetime Emmy Award* vir uitstekende minireekse. Dit was die gewildste televisiereeks op sowel *ITV* asook *PBS* en het vervolgens die suksesvolste Britse kostuumdrama sedert *Brideshead Revisited*, wat in 1981 uitgesaai is, geword. Toe die derde reeks gebeeldsend is, was dit reeds een van die gewildste televisiereekse ter wêreld. 'n Vierde seisoen is in die najaar van 2013 uitgesaai, terwyl die vyfde seisoen in die Verenigde Koninkryk vanaf September 2014 deur ITV1 gebeeldsend is. Soos elke jaar is daar ook 'n spesiale Kersfees-aflewering in Desember 2014 uitgesaai. 'n Sesde seisoen is in September en Oktober 2015 gebeeldsend, en die laaste spesiale Kersfees-aflewering op Kersdag 2015.

## Oorsig 
Die reeks speel af in die fiktiewe Downton Abbey, 'n landhuis in Yorkshire en die setel van graaf en gravin Grantham, en volg die lewens van die adellike Crawley-gesin en hul bediendes tydens die regentskap van koning George V. Die eerste seisoen dek die twee jare voor die Groot Oorlog en begin met die nuus oor die ondergang van die RMS *Titanic* in 1912.

Die tweede seisoen dek die tydperk tussen 1916 en 1919, met 'n spesiale Kersfees-episode wat Kersfees 1919 dek en vroeg in 1920 eindig. Die derde seisoen sluit hierby aan en dek die tydperk tussen 1920 en die najaar van 1921.

## Rolprent 
Gewilde *Downton Abbey*-akteurs soos Hugh Bonneville, Elizabeth McGovern, Michelle Dockery, Laura Carmichael en Dame Maggie Smith keer terug in die eerste *Downton Abbey*-rolprent wat op 13 September 2019 in Britse en op 20 September in Amerikaanse rolprentteaters begin draai. Die rolprent handel oor 'n besoek van die Britse koningspaar aan Downton Abbey.

## Verwysings 
## Eksterne skakels 
**Temamusiek**
----
* youtube.com: *John Lunn: Downton Abbey Suite. Decca Music*

'*Highclere-kasteel, die stel van *Downton Abbey'''*
----
* *Highclere Castle*

**Downton Abbey Wiki** 
----
* *Downton Abbey Wiki''
Brama australis

Die **Brama australis** is 'n vis wat voorkom in die gematige waters van die Suidelike oseaan.  In Engels staan die vis bekend as die *Southern rays bream*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Brama-australis.html
* http://eol.org/pages/208637/overview 

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Swartvleiloerie

Die **Swartvleiloerie** (*Centropus grillii*) is 'n standvoël wat voorkom in die noorde van KwaZulu-Natal, Mosambiek, die Caprivistrook en Noord- en Oos-Zimbabwe. In Engels staan die voël bekend as die *Black Coucal*.

## Voorkoms 
Die voël is 35–38&nbsp;cm lank en weeg 95-150&nbsp;g. Broeiende volwasse voëls het 'n swart kop, mantel en rugkant. Die vlerke is kastaiingbruin. Die swart stert het opvallende ligbruin dwarsstrepe. Die nie-broeiende en jong voëls se kroon en mantel het taan en bruin spikkelstrepe maar nie duidelike wenkbroue nie. Die rugkant insluitende die slag- en dekvere is meestal donkerbruin en rooibruin gestreep. Die stert is donkerbruin met fyn rooibruin bande. Die bors is liggeel tot grys en die sye swart dwarsgestreep.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Yantai

**Yantai** (Chinees: 烟台) is 'n stad in die Chinese provinsie Sjandong met 'n bevolking van 6&nbsp;516&nbsp;900 in 2008. 

Die stad is in die ooste van China aan die kus van die Golf van Bohai geleë. Yantai grens in die suidweste aan Qingdao en in die ooste aan Weihai. Die stad is die grootste vissershawe in Sjandong en 'n kragtige ekonomiese sentrum. Die huidige naam is afgelei van die wagtorings, wat in 1398 op die Berg Qi opgerig is, om die stad teen Japannese seerowers te beskerm (*yan*-rook, *tai*-toring).
Maoming

**Maoming** (Chinees: 茂名) is 'n stad in die Chinese provinsie Guangdong met 'n bevolking van 5&nbsp;817&nbsp;753 in 2010. Die stad is in die suidooste van China aan die kus van die Suid-Chinese See geleë. Maoming grens in die weste aan Zhanjiang, is 362 kilometer vanaf Guangzhou en 121 kilometer vanaf Zhanjiang geleë. Maoming is 'n belangrike hawestad vir die uitvoer van geraffineerde olie en akwatiese produkte ná Hongkong, Macau en die ASEAN-lidlande.
Xiangyang

**Xiangyang** (Chinees: 襄阳) is 'n stad in die Chinese provinsie Hubei met 'n bevolking van 5&nbsp;820&nbsp;000 in 2010. 

Die stad is in die ooste van China noord van die Yangtze geleë. Xiangyang is gevorm uit die twee antieke stede Xiangyang en Fancheng en was tot 2 Desember 2010 bekend as Xiangfan (Chinees: 襄樊).
Huai'an

'''Huai'an''' (Chinees: 淮安) is 'n stad in die Chinese provinsie Hubei met 'n bevolking van 4&nbsp;799&nbsp;889 in 2010. Die stad is in die ooste van China naby die kus van die Oos-Chinese See geleë. 

Huai'an grens in die noorde aan Lianyungang en Suqian, in die noordooste aan Yancheng, in die suidooste aan Yangtsjou en in die suidweste aan Nanjing en Chutsjou.
Wuhu

**Wuhu** (Chinees: 芜湖) is 'n stad in die Chinese provinsie Anhui met 'n bevolking van 3&nbsp;842&nbsp;100 in 2010. Die stad is in die ooste van China, 95 kilometer suidwes van Nanjing aan die Yangtze geleë. 

Wuhu grens in die suidooste aan Xuancheng, in die suidweste aan Chitsjou en Tongling, in die noordweste aan Hefei en in die noordooste aan Ma'ansjan.
Qiqihar

**Qiqihar** (Chinees: 齐齐哈尔) is 'n stad in die Chinese provinsie Heilongjiang met 'n bevolking van 5&nbsp;367&nbsp;003 in 2010. Die stad is in die noordooste van China, oos van die grens tot Mongolië, suid en wes van die grens tot Rusland en noord van die grens tot Noord-Korea geleë.
Otjikotomeer

Die **Otjikotomeer** is die kleinste van Namibië se twee natuurlike mere. Die ander meer is die Guinasmeer. Die Otjikotomeer is 'n ingevalle sinkgat.

## Vislewe 
Drie spesies kom in die meer voor naamlik: Guppie, Swaarddraer en Otjikoto-kurper. Laasgenoemde is uit die Guinasmeer ingevoer en in dié meer vrygelaat.

## Verwysings
Neopterygii

**Neopterygii** is 'n subklas van die straalvinnige visse (*Actinopterygii*). Neopterygii beteken "nuwe vinne". Daar is slegs 'n paar veranderinge gedurende hulle evolusie van die vroeëre straalvinvisse. Hulle verskyn êrens in die laat Perm-periode, voor die tyd van dinosourusse. Neopterygii is 'n baie suksesvolle groep visse, omdat hulle vinniger as hulle voorgangers deur die water kan beweeg. Hulle skubbe en geraamtes word ligter gedurende hul evolusie, en hulle kake word sterker en meer effektief. Terwyl elektro-resepsie en die Ampulle van Lorenzini by al die ander groepe visse voorkom, met die uitsondering van slymprikke (*Myxinidae*), het Neopterygii hierdie sintuig verloor, selfs as hulle later verder evolueer na Gymnotiformes en babers.

## Klassifikasie 
* Orde Semionotiformes (uitgesterf)
* **Infraklas Holostei**
** Orde Lepisosteiformes
** Orde Amiiformes
* **Infraklas Teleostei**
** **Superorde Osteoglossomorpha**
*** Orde Osteoglossiformes
*** Orde Hiodontiformes
** **Superorde Elopomorpha**
*** Orde Elopiformes
*** Orde Albuliformes
*** Orde Notacanthiformes
*** Orde Anguilliformes
*** Orde Saccopharyngiformes
** **Superorde Clupeomorpha**
*** Orde Clupeiformes
** **Superorde Ostariophysi**
*** Orde Gonorynchiformes
*** Orde Cypriniformes
*** Orde Characiformes
*** Orde Gymnotiformes
*** Orde Siluriformes
** **Superorde Protacanthopterygii**
*** Orde Argentiniformes (voorheen in Osmeriformes)
*** Orde Salmoniformes
*** Orde Esociformes
*** Orde Osmeriformes
** **Superorde Stenopterygii** (kan moontlik aan Protacanthopterygii behoort)
*** Orde Ateleopodiformes
*** Orde Stomiiformes
** **Superorde Cyclosquamata** (kan moontlik aan Protacanthopterygii behoort)
*** Orde Aulopiformes
** **Superorde Scopelomorpha**
*** Orde Myctophiformes
** **Superorde Lampridiomorpha**
*** Orde Lampriformes
** **Superorde Polymyxiomorpha**
*** Orde Polymixiiformes
** **Superorde Paracanthopterygii**
*** Orde Percopsiformes
*** Orde Batrachoidiformes
*** Orde Lophiiformes
*** Orde Gadiformes
*** Orde Ophidiiformes
** **Superorde Acanthopterygii**
*** Orde Mugiliformes
*** Orde Atheriniformes
*** Orde Beloniformes
*** Orde Cetomimiformes
*** Orde Cyprinodontiformes
*** Orde Stephanoberyciformes
*** Orde Beryciformes
*** Orde Zeiformes
*** Orde Gobiesociformes
*** Orde Gasterosteiformes
*** Orde Syngnathiformes
*** Orde Synbranchiformes
*** Orde Tetraodontiformes
*** Orde Pleuronectiformes
*** Orde Scorpaeniformes
*** Orde Perciformes

## Verwysings
Witkoningvis

Die **witkoningvis** (*Pseudocaranx dentex*) is 'n vis wat voorkom in die nie-tropiese gedeeltes van die Middellandse See, Atlantiese Oseaan, die Indies-Pasifiese oseaan en aan die ooskus van Afrika suidwaarts vanaf Durban. In Engels staan die vis bekend as die *White kingfish* of *White trevally*.

duimnael|links|Jong witkoningvisse

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Pseudocaranx dentex* op FishBase.
Swartkoningvis

Die **Swartkoningvis** (*Caranx lugubris*) is 'n vis wat voorkom aan die ooskus van Afrika van Mosambiek tot by Oos-Londen. In Engels staan die vis bekend as die *Black kingfish* of *Black jack*.

## Voorkom 
duimnael|links|'n Swartkoningvis

Die vis se kop en vinne is grys tot swart en daar is 'n donker kol aan die boonste kant van die kieuedeksel (operkulum).

## Habitat 
[duimnael|links|Swartkoningvis swem oor 'n [koraalriwwe|koraalrif]]

Die vis leef in helder water van 25–100&nbsp;m diep aflandig.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* *Caranx lugubris* op FishBase.

## Bron 
* Coastal Fishes of Southern Africa. Phil & Elaine Heemstra. 2004.
Justinus I van Bisantium

**Justinus I** (Latyn: Flavius Iustinus Augustus, Grieks: Ἰουστίνος; omstreeks 450 – 1 Augustus 527) was die Bisantynse keiser van 518 tot met sy dood in 527. Hy het opgang in die leër gemaak en eindelik keiser geword, hoewel hy ongeletterd was, toe hy amper 70 jaar oud was. Sy bewind is betekenisvol vir die stigting van die Justiniaanse Dinastie, wat sy beroemde nefie Justinianus I insluit, en sy wette wat die invloed van die ou Romeinse adel verminder het.

## Vroeë lewe 
Justinus was ’n boer en varkwagter van beroep en van die Latynsprekende gebied Dardanië. Hy is gebore op ’n dorpie in die huidige Suid-Serwië en het nie goed Grieks gepraat nie. Sy suster Vigilantia het twee kinders gehad: Petrus Sabbatius Justinianus (geb. 483) en Vigilantia (geb. omstreeks 490).

As tiener het hy en ’n maat voor plunderaars gevlug na Konstantinopel, waar hy by die leër aangesluit het. Hy het onder keiser Anastasius I vinnig opgang gemaak tot by die rang generaal; met Anastasius se dood was hy bevelvoerder van die paleiswag.

## Bewind 
Vanweë sy hoë posisie en geldelike geskenke is Justinus in 518 tot keiser verkies. Hy was ’n soldaat met min ondervinding van regering, maar het hom met betroubare raadgewers omring. Die belangrikste een was sy susterskind, Petrus Sabbatius, wat hy aangeneem en Iustinianus (Justinianus) genoem het.

’n Belangrike gebeurtenis tydens Justinus se bewind was die beëindiging van ’n skeuring tussen die oostelike en westelike deel van die Christelike kerk. Na aanleiding van die geskrifte van Procopius word dikwels gesê Justinianus het oor die ryk regeer tydens sy oom se bewind, hoewel daar baie bewyse vir die teendeel is. Sy kritici meen Procopius was baie bevooroordeeld. Justinianus is ook eers as opvolger benoem ’n paar maande voor Justinus se dood.

In 525 het Justinus ’n wet herroep wat lede van die senatorsklas verbied om met ’n vrou van ’n laer stand te trou, insluitende iemand betrokke by die teater – iets wat in dié tyd as skandalig beskou is. Dit het die weg gebaan vir Justinianus om met Theodora, ’n voormalige mimiekkunstenaar, te trou. Dit het ’n groot verandering teweeggebring aan die ou klasonderskeiding aan die hof. Theodora het Justinianus se gelyke geword en ’n groot invloed op die regering gehad.

Die laaste jare van Justinus se bewind is gekenmerk deur ’n stryd tussen die Bisantyne, die Ostrogote en die Perse. In 526 het sy gesondheid begin agteruitgaan en op 1 April 527 het hy Justinianus as medekeiser en sy opvolger aangewys. Op 1 Augustus van dié jaar is Justinus oorlede en het Justinianus hom opgevolg.

## Verwysings 
## Eksterne skakels 
* Bury, John Bagnall. *History of the Later Roman Empire*, Macmillan & Co., Ltd., 1923
* Evans, James Allan. "Justin I (518–527 A.D.)", *De Imperatoribus Romanis*, 1998
* Gibbon, Edward. *The History of the Decline and Fall of the Roman Empire*, vol. 4, hoofstuk xl .
* Smith. "Justinus I.", *Dictionary of Greek and Roman Biography and Mythology*,  1870, v. 2, p. 677 
* Encyclopædia Britannica Justin I
* 15px Hierdie artikel is vertaal uit die Engelse Wikipedia
Afrikanasiesbeker

Die **Afrikanasiesbeker** (amptelike naam in Frans: ''Coupe d'Afrique des Nations* (CAN) of Engels: *African Cup of Nations'') is 'n sokkertoernooi wat deur Afrikalande beslis word. Die kampioenskap word deur CAF, die Konfederasie van Afrikasokker gereël. Dit is tussen 1957 en 1968 met onreëlmatige tussenposes gespeel. Van 1968 af is die kampioenskap al om die twee jaar in ewe jare aangebied, maar sedert 2013 word dit in onewe jare gehou om nie in dieselfde jaar van die Sokker-Wêreldbeker aangebied te word nie.

Die eerste toernooi is in Februarie 1957 in Soedan aangebied. Soedan, Egipte, Ethiopië en Suid-Afrika het hiervoor ingeskryf, maar Suid-Afrika is om politieke redes uitgesluit. In 1962 neem vier lande aan die toernooi deel en vind daar vir die eerste keer kwalifiserende wedstryde plaas. In 1963 word die deelnemende lande tot ses uitgebrei, in 1968 tot agt en in 1996 tot 16. Die laaste uitbreiding in aantal lande vind in 2019 plaas, sedert hierdie jaar neem 24 lande aan die eindronde deel.

Suid-Afrika het vir die eerste keer in 1996 aan die 20ste Afrikanasiesbeker deelgeneem, nadat hulle nie in 1994 kon kwalifiseer nie. Die kompetisie is die jaar ook vir die eerste keer in Suid-Afrika aangebied. Dit is dan ook die eerste en enigste keer wat Bafana-Bafana die trofee ingepalm het, nadat hulle Tunisië op hulle tuisveld in die eindstryd verslaan het.

Die mees onlangse 2025-toernooi is oorspronklik deur Senegal gewen, maar die titel is later aan Marokko oorhandig, wat tans die beker hou.

Die gasheerland(e) kry 'n outomatiese plasing. Tot in 2017 het die wenner van die mees onlangse Afrikanasiesbeker vir die daaropvolgende Sokker-Konfederasiebeker gekwalifiseer. Dié toernooi is egter deur FIFA in Maart 2019 geskrap.

## Uitslae 
## Titels verower 
duimnael|Beste uitslae van deelnemende lande

## Eerste deelnames 
duimnael|Lande volgens deelnames
duimnael|Lande volgens hul beste prestasie

* Tot dusver nog nie gekwalifiseer nie: , , , , , , , , , , 

## Sien ook 
* UEFA Europa-beker, soortgelyke toernooi in Europa

## Notas 
## Verwysings 
## Eksterne skakels 
*    Amptelike webwerf
*
Olievenhoutbosch

**Olievenhoutbosch** is 'n township in die suidweste van Pretoria, Suid-Afrika. Olievenhoutbosch is geleë tussen Centurion en Sandton.

Die voorstad se naam is afkomstig van die Olienhout.

## Verwysings
Matieland!

***Matieland!*** is in 1955 in swart en wit verfilm as 'n Afrikaanse romantiese komedie met 'n rugbytema. Die verhaal speel af op die universiteitsdorp Stellenbosch en die titel verwys na die bynaam vir die plaaslike universiteit. Pierre de Wet was die vervaardiger sowel as die regisseur. Die draaiboek is gegrond op 'n verhaal deur Jan Perold.

## Storie 
'n Jong man ("Andries Viviers"), afkomstig van 'n plattelandse plaas, gaan na die Universiteit Stellenbosch waar hy sy rugbyvaardighede toon en verlief raak op die dogter ("Vickie") van sy chemieprofessor ("Pottie"). Professor Pottie hou nie van Andries se pa nie, wat destyds die hart van 'n meisie verower het waarop Pottie self verlief was. Die meisie het later Andries se ma geword. Pottie verhoed dat Andries gekies word vir die jaarlikse intervarsity-rugbywedstryd tussen Maties en Ikeys (die bynaam van die Universiteit van Kaapstad). Vickie oortuig Pottie om sy knoeiwerk ongedaan te maak, en Andries en sy mededinger om Vickie se liefde moet hulle verskille op die rugbyveld oplos om hulle span te help wen. Na die wedstryd herhaal Andries sy pa se liefdesverhaal en stap weg met Vickie. Verlooptyd: 73 minute. 

Die rolprent is in en om Stellenbosch en die universiteit geskiet. Geboue wat in die rolprent verskyn en wat vandag nog bestaan, sluit die Nederduits Gereformeerde Studentekerk, die huidige poskantoor, die huidige wetsfakulteitgebou, en Wilgenhof-koshuis in.
duimnael|Etlike tonele speel af in Wilgenhof-koshuis, waar Andries loseer. Die gebou het in 2010 (hierbo) nog baie dieselfde gelyk as toe dit in 1955 verfilm is.

Danie Craven, afrigter van die nasionale rugbyspan (1949-52) en president van die Suid-Afrikaanse Rugbyraad (1956-93), verskyn kortliks as die afrigter van Stellenbosch se rugbyspan, 'n posisie wat hy in die werklike lewe beklee het.

Die rolprent is vervaardig deur Afrikaanse Rolprentproduksies, Killarney (deel van Killarney Film Studios), wat ook verskeie ander Afrikaanse rolprente vervaardig het, soos die swart-en-wit films *Altyd in my drome* (1952), *Inspan* (1953), *Hans-die-Skipper* (1953), '''n Plan is 'n boerdery* (1954), en *Die ruiter in die nag* (1963). Killarney se Engelse rolprente sluit in *African Gold* (1965); *The Second Sin* (1966); *The Jackals* (1967); *The Cape Town Affair* (1967); *Majuba* (1968); *Satan's Harvest* (1970); en *Gold'' (1974).

## Rolverdeling 
* Steyn de Jager
* Wynona Cheyney
* Frederik Burgers
* Esther Mentz
* Willie Herbst
* Taffie Kikillus
* Albie van der Byl
* Nic Naudé

## Produksiespan 
* Kamera: Peter Lang, bygestaan deur Rodney Berry
* Redigering: Gerald Ehrlich, Barney Joffe
* Klank: Edward Howes
* Kontinuiteit: Elizabeth Wilman
* Dekor: William van Reenen, Peter Yule
* Grimering: William Bell

## Sien ook 
* Lys van Afrikaanse rolprente

## Verwysings
Justinus II van Bisantium

**Justinus II** (Latyn: Flavius Iustinus Iunior Augustus, Grieks: Φλάβιος Ἰουστίνος ὁ νεώτερος; omstreeks 520 – 5 Oktober 578), ook **Justinus Junior** genoem, was die Bisantynse keiser van 565 tot 578. Hy was die susterskind van Justinianus I. Sy bewind is gekenmerk deur oorlog met die Persiese Sassaniede en die verlies van ’n deel van Italië.

## Bewind 
Justinianus I is in die nag van 14 op 15 November 565 oorlede. Callinicus, ’n hofamptenaar, was die enigste getuie van sy laaste woorde en volgens hom het Justinianus "Justinus, Vigilantia se seun" as sy opvolger aangewys. Daar word vermoed Callinicus het die laaste woorde opgemaak om sy politieke bondgenoot op die troon te kry, want daar was ook ’n ander Justinus, ’n konsul en die seun van Justianus se neef Germanus.

Anders as sy oom, het Justinus geheel en al op die steun van die aristokrasie staatgemaak. Hy was ’n trotse man en omdat die staatskoffers leeg was, het hy die praktyk stopgesit om potensiële vyande om te koop.

Justinus het sy aandag gefokus op die noordelike en oostelike grense. In 572 het sy weiering om belasting aan die Sassaniede te betaal, tot ’n oorlog met hulle gelei. Ná twee rampspoedige veldtogte waarin die Perse Sirië en die strategiese fort Dara verower het, het Justinus na berig word waansinnig geraak.

Vanweë sy sporadiese periodes van waansin het Justinus besluit om ’n kollega aan te wys. Hy het sy eie familie oorgesien en op aanbeveling van Sophia vir generaal Tiberius in Desember 574 as medekeiser aangewys en hom as sy seun aangeneem. Daarna het hy hom afgesonder.

Sophia en Tiberius het vier jaar lank saam regeer terwyl Justinus al hoe kranksinniger geword het. Toe Justinus in 578 sterf, het Tiberius hom opgevolg as Tiberius II Konstantyn.

## Verwysings 
### Bronne 
* 
* 

## Eksterne skakels 
* DIR: De Imperatoribus Romanis: Justin II
* 15px Hierdie artikel is vertaal uit die Engelse Wikipedia
Tille-koningvis

Die **Tille-koningvis** (*Caranx tille*) is 'n vis wat voorkom in die Indiese Oseaan en aan die ooskus van Afrika vanaf Zanzibar tot by Durban. In Engels staan die vis bekend as die *Tille kingfish*. Kenmerkend van die vis is die groot donker kol op die bokant van die kieuedeksel.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Eksterne skakel 
* *Caranx tille* by FishBase.

## Bron 
* Coastal Fishes of Southern Africa. Phil & Elaine Heemstra. 2004.
Naaldskub-koninginvis

Die **naaldskub-koninginvis** (*Scomberoides tol*) is 'n vis wat voorkom in die Indiese Oseaan en aan die ooskus van Afrika suidwaarts tot by KwaZulu-Natal. In Engels staan die vis bekend as die *Needlescaled queenfish*.

## Voorkoms 
Die vis het 5-8 ovaalvormige swart kolle op of langs die sylyn.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Scomberoides tol* by FishBase.
Dubbelkol-koninginvis

Die **Dubbelkol-koninginvis** (*Scomberoides lysan*) is 'n vis wat noord van Durban voorkom. Groot skole van die onvolwasse vissies kom in die strandmere in die noorde van KwaZulu-Natal voor. Die vis lyk baie soos die Talang-koninginvis. In Engels staan die vis bekend as die *Doublespotted queenfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Eksterne skakel 
* *Scomberoides lysan* by FishBase.

## Bron 
* Coastal Fishes of Southern Africa. Phil & Elaine Heemstra. 2004.
Afrikaanse maasbanker

Die **Afrikaanse maasbanker** (*Trachurus delagoa*) is 'n vis wat voorkom aan die ooskus van Suid-Afrika vanaf die Oos-Kaap, die Wildekus, KwaZulu-Natal tot by Mosambiek. Dit kom ook voor in suidelike Madagaskar en die Waltersbank. In Engels staan die vis bekend as die *African maasbanker*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bronnelys 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Trachurus delagoa* by FishBase.
Swartband-koningvis

Die **Swartband-koningvis** (*Seriolina nigrofasciata*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Sri Lanka tot by Algoabaai. In Engels staan die vis bekend as die *Blackbanded kingfish*.

## Voorkoms 
Die volwasse vis is donker blou-grys aan die bokant en silwer aan die onderkant. Die stert- en die maagvinne is geelbruin tot swart en die dorsalevin is swart. Die onvolwasse visse is silwer met 5-7 skuinsstrepe of vlekke op die boonste helfte van die lyf. Die maagvinne is swart en daar is 'n swart vlek op die lobbe van die stertvin.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Seriolina-nigrofasciata.html

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings
Justiniaanse Dinastie

duimnael|150px|Justinianus I
Die **Justiniaanse Dinastie** is ’n familie wat van 518 tot 602 oor die Bisantynse Ryk regeer het. Die stigter is Justinus I en die laaste keiser van die dinastie was Mauricius. 

Justinus I was ’n offisier onder keiser Anastasius I van die Thraciese Dinastie en is deur die leër en volk verkies ná laasgenoemde se dood.
Hy is opgevolg deur sy susterskind Justinianus I. Hy was een van die belangrikste figure van die Laat Oudheid. Sy bewind het ’n onderskeid gebring in die geskiedenis van die Oos-Romeinse Ryk. Sy administrasie het ’n uitwerking gehad ver buite sy tyd en grense. 

Hy is opgevolg deur sy susterskind Justinus II. Dié het kranksinnig geword en was in 573–574 onder die regentskap van sy vrou, Sophia, en in 574–578 onder die regentskap van Tiberius II Konstantyn, wat hom opgevolg het.

Tiberius het heelwat suksesse teen die ryk se vyande behaal en die ryk uitgebrei. Hy het sy skoonseun Mauricius as sy opvolger aangewys voor sy dood weens sleg voorbereide of met opset vergiftigde kos.

Mauricius het die langdurende Romeins-Persiese Oorlog met ’n oorwinning beëindig. Die ryk se oostelike grens is uitgebrei en vir die eerste keer in byna twee eeue hoef die Romeine nie meer aan die Perse elke jaar duisende ponde goud as belasting te betaal het nie. Ook die Aware is teruggedryf tot anderkant die Donou-rivier. Hy het ook die keiser se houvas op die westelike Mediterreense gebied gevestig. 

Sy bewind is gekenmerk deur finansiële probleme en byna konstante oorlogvoering. In 602 het ’n ontevrede generaal, Phokas, sy bewind omvergewerp en self keiser geword. Dié gebeure het rampspoedig vir die ryk blyk te wees: dit het ’n vernietigende oorlog met die Perse tot gevolg gehad wat albei ryke verswak het voor die Moslem-invalle.

## Keisers van die Justiniaanse Dinastie 
* Justinus I 
* Justinianus I 
* Justinus II 
* Tiberius II Konstantyn 
* Mauricius

## Verwysings 
* Martindale, J. R., *The Prosopography of the Later Roman Empire*, Vol. III, Cambridge University Press (1992)
* Norwich, John Julius, *Byzantium: The Early Centuries*, Penguin Books (1990)
* Canduci, Alexander, *Triumph and Tragedy: The Rise and Fall of Rome’s Immortal Emperors*, Pier 9 (2010)
Mauricius van Bisantium

**Mauricius** (Latyn: Flavius Mauricius Tiberius Augustus, Grieks: Φλάβιος Μαυρίκιος Τιβέριος Αὔγουστος; 539 – 27 November 602) was die Bisantynse keiser van 582 tot met sy dood in 602. Hy is in 539 in Kappadosië gebore as die seun van ene Paulus.

Mauricius het verskeie ampte in Konstantinopel beklee, onder andere sekretaris van die toekomstige keiser Tiberius II Konstantyn terwyl dié bevelvoerder van die paleiswag was. Laat in 577 was hy bevelvoerder van die Bisantynse leër in die ooste. Hy het in 581 ’n beslissende oorwinning behaal teen die Persiese Sassaniede. Die volgende jaar is hy met die keiser se dogter, Constantina, getroud en op 13 Augustus het hy sy skoonpa as keiser opgevolg.

## Bewind 
Nadat hy keiser geword het, het hy die Romeins-Persiese Oorlog met ’n oorwinning beëindig. Die ryk se oostelike grens is uitgebrei en vir die eerste keer in byna twee eeue hoef die Romeine nie meer aan die Perse elke jaar duisende ponde goud as belasting te betaal het nie.

Teen 599 het Mauricius se veldtog teen die Aware daartoe gelei dat hulle teruggedryf is tot anderkant die Donou-rivier. Hy het ook veldtogte oor die Donou gevoer, die eerste Romeinse keiser in meer as twee eeue wat dit kon doen. In die weste het hy twee groot semi-onafhanklike provinsies geskep wat deur afgevaardigdes van die keiser regeer is.

In Italië het hy die Eksargaat van Ravenna in 584 gestig en so die aanvalle van die Lombarde gestuit. Met die stigting van die Eksargaat van Afrika in 590 het hy die keiser se houvas op die westelike Mediterreense gebied gevestig.

Sy bewind is gekenmerk deur finansiële probleme en byna konstante oorlogvoering. In 602 het ’n ontevrede generaal, Phokas, sy bewind omvergewerp en Mauricius en sy ses seuns op 27 November laat teregstel. Dié gebeure het rampspoedig vir die ryk blyk te wees: dit het ’n vernietigende oorlog met die Sassaniede tot gevolg gehad wat albei ryke verswak het voor die Moslem-invalle.

## Verwysings 
* 
* Charles, R. H. (1916) *The Chronicle of John, Bishop of Nikiu*. Evolution Publishing, . http://www.evolpub.com/CRE/CREseries.html#CRE4; ook gratis aanlyn beskikbaar http://www.tertullian.org/fathers/nikiu2_chronicle.htm
* Ostrogorski, G; History of the Byzantine State, Rutgers University Press (Julie 1986)
* 
* 
* 15px Hierdie artikel is vertaal uit die Engelse Wikipedia
Jacob Clemens non Papa

**Jacob(us) Clemens non Papa** (omstreeks 1510/1515 - omstreeks 1555/1556) was 'n Vlaamse komponis van Renaissance-musiek, wat veral in Vlaandere gebly het. Hy het baie musiek geskryf en is bekend vir die meerstemmige settings van die Psalms in die Nederlandse taal wat *Souterliedekens* genoem word.

Hy was moontlik gebore in Middelburg (Zeeland), maar niks is bekend oor sy vroeë lewe nie. Die eerste keer wat met sekerheid na hom verwys word is in die late jare 1530, toe Pierre Attaignant 'n versameling van sy chansons in Parys uitgegee het. Tussen Maart 1544 en Junie 1545 het hy as suksentor by die katedraal van Brugge gewerk. Hy het 'n saaklike verhouding met Tielman Susato aangegaan, wat 'n bekende uitgewer van musiek in Antwerpen was. Van 1545 tot 1549 was hy moontlik koormeester vir Filip II van Croÿ, die eerste hertog van Aarschot. In 1550 het hy in 's-Hertogenbosch  vir die "Illustre Lieve Vrouwe Broederschap" gewerk. Daar is bewyse dat hy ook in Ieper en in Leiden gewerk het. Dordrecht is spekulatief. 

Die bynaam *non papa* kan dalk na Pous Clemens VII verwys, wat in 1534 oorlede is, maar daar was ook 'n digter "Jacobus Papa" in Ieper. Die betekenis is daarom nie duidelik nie, maar die bynaam het die eeue oorleef. Ook oor Clemens se dood (1555 of 1556) is onsekerheid. In die teks van Jacobus Vaet *Continuo lacrimas* word in 'n "deplorasie" oor sy dood gesuggereer dat hy deur geweld gesterf het, maar die omstandighede word nie gegee nie. 'n Bron uit 1644 sê dat hy in Diksmuide by Ieper begrawe is.

## Werke 
In teenstelling tot baie andere komponiste van sy tyd het Clemens waarskynlik nooit na Italië gereis nie. Sy styl verteenwoordig darem die suiwere Franko-Vlaamse styl van die Noorde sonder baie Italiaanse invloede. Hy was een van die belangrikste verteenwoordigers van die generasie tussen Josquin des Pres en Orlandus Lassus. 
Baie van sy komposisies, moontlike 80% was geestelike musiek. Van sy 233 motette bevat net drie wêreldlike tekste. Tog is daar 100 wêreldlike stukke wat die gehele spektrum van poëtiese onderwerpe weergee wat in sy tyd deur komponiste gebruik is. 

Sy aktiewe tyd was net twintig jaar, maar hy het in die tyd baie musiek geproduseer:

* 15 misse
* 15 magnificats
* 233 motette
* meer as 100 wêreldlike stukke: 89 chansons, 8 Nederlandse liedere
* 159 "Souterliedekens"

## Souterliedekens 
In 1556/7 het Susato sy "Musyck Boexken" IV-VII uitgegee wat die enigste Protestantse meerstemmige musiek in die Nederlandse taal van die Renaissance bevat het. Gebaseer op die eenstemmige settings van die Souterliedekens uitgegee door Symon Cock, het Clemens sy Souterliedenkens die eerste polifone settings van alle 150 Psalms in Nederlands geword en dit het later baie invloed gekry. Clemens het sy  komposisies eenvoudig gehou en gebaseer op bekende deuntjies, mees geset vir drie stemme. Dis opmerklik dat sy werk in 1569 nie deur die hertog van Alva verban is nie. In hierdie jaar is baie boeke gesensureer wat alles as kettery beskou is.

## Bronne 
*
*
*
*
*
*
*
*
*

## Eksterne skakels
Wikidata

**Wikidata** is 'n projek van die Wikimedia-stigting wat 'n ​​gesamentlik bewerkbare databasis ter ondersteuning van Wikipedia daarstel. Die projek is deur Wikimedia Duitsland begin en bied 'n gemeenskaplike bron van bepaalde tipes data, soos interwiki-skakels en geboortedata, wat in artikels op Wikipedia en elders gebruik kan word. Dit kan met Wikimedia Commons vergelyk word, maar voorsien data instede van media-lêers aan al Wikipedia se projekte.

Die bou van die projek word met donasies van die *Allen Institute for Artificial Intelligence*, die *Gordon and Betty Moore Foundation* en Google Inc. gefinansier, wat 'n totale bedrag van € 1,3 miljoen bewillig het.

Die webwerf is 'n tipiese wiki wat deur enige persoon opgedateer kan word. Dit is ontwerp om veeltalig te wees en deur mense sowel as masjiene gelees te kan word.

Wikidata is die eerste nuwe projek van die Wikimedia-stigting sedert 2006 toe Wikiversity opgestel is.

## Sien ook 
* BabelNet
* DBPedia
* Freebase
* Semantic MediaWiki

## Verwysings 
## Eksterne skakels 
* Wikidata se webtuiste
Sonnedou

**Sonnedou** verwys na 'n genus van plante (*Drosera*) wat met sy 252 spesies, die tweede grootste genus vleisvretende plante vorm. Kenmerkend is die blare wat gomkliere besit en waardeur prooi gelok en gevang word. So kan dié plante ook in voedingstofarme grond gedy, soos in vene.

Beide die botaniese naam (van die Antieke Grieks δρόσος: *drosos* = "dou, doudruppels") sowel as die Afrikaanse naam, verwys na die glansende druppels gom wat op die blare voorkom.

Die genus is amper wêreldwyd verspreid. Hoof-verspreidingsgebiede is Australië, Suid-Amerika en Suid-Afrika. Talle soorte word deur menslike uitbreiding en aktiwiteite bedreig, terwyl enkeles as troetelplante aangehou word.

## Kenmerke 
links|duimnael|Kaapse sonnedou (*D. capensis*)
Sonnedou-soorte is selde eenjarige en meestal meerjarige kruidagtige plante, rosette-vormend, regopstaande of klimplante met 'n groeihoogte van een tot eenhonderd sentimeter. Klimmende sonnedou-soorte kan egter nog langer word, meer as 3 meter is al berig (*Drosera erythrogyne*). 

Hulle kan aantoonbaar 'n ouderdom van oor die 50 jare bereik. Die genus is vir die opname van stikstowwe deur insekte gespesialiseer, veral by die dwergsonnedou-soorte waar die nitraatreduktase ensiem wat plante normaalweg vir die opgaar van grondverwante nitraat benodig, totaal afwesig is.

## Verwysings
Tiberius II Konstantyn

**Tiberius II Konstantyn** (Latyn: Flavius Tiberius Constantinus Augustus, Grieks: Τιβέριος Α′ Κωνσταντίνος; omstreeks 535 – 14 Augustus 582) was die Bisantynse keiser van 574 tot 582. Hy is in die middel 6de eeu in Thracië gebore en is iewers ná 552 deur die Patriarg van Konstantinopel aan die toekomstige keiser Justinus II voorgestel, waarna hulle vriende geword het. Danksy Justinus het hy ’n hoë posisie beklee en hy was teenwoordig toe Justinus keiser geword het. maar laat in 570 of vroeg in 571 is hy verslaan in ’n volgende veldslag waar hy net-net aan die dood ontkom het.

In 574 het Justinus ’n senu-ineenstorting gehad en die keiserin, Sophia, het Tiberius gevra om namens hom te regeer. Op 7 Desember 574 het Justinus Tiberius as medekeiser verklaar en hom as sy seun aangeneem. Sophia wou tot elke prys die mag behou en het Tiberius streng beheer tot met Justinus se dood.

## Bewind 
Op 26 September 578 het ’n swak Justinus Tiberius as sy opvolger aangewys. Terselfdertyd het die Slawiërs na Thracië, Masedonië en Griekeland gemigreer, tot so ver as suid van Athene.

Tiberius het aanvanklik twee opvolgers benoem: sy twee skoonseuns, Mauricius en Germanus. Tiberius is die volgende dag, op 14 Augustus 582, oorlede.

## Verwysings 
## Bronne 
* Treadgold, Warren, *A History of the Byzantine State and Society*, Stanford University Press (1997)
* Martindale, J. R., *The Prosopography of the Later Roman Empire*, Vol. III, Cambridge University Press (1992)
* Kazhdan, Alexander P., *The Oxford Dictionary of Byzantium*, Vol. III, Oxford University Press (1991)
* Norwich, John Julius, *Byzantium: The Early Centuries*, Penguin Books (1990)
* Canduci, Alexander, *Triumph and Tragedy: The Rise and Fall of Rome’s Immortal Emperors*, Pier 9 (2010)
* Bury, J. B., *A History of the Later Roman Empire from Arcadius to Irene*, Vol. II (1889)
* Paul die Diaken, *Historia Langobardorum*

## Eksterne skakels 
* Gibbon, *The History of the Decline and Fall of the Roman Empire*, hoofstuk 45, aanlyn 
* Paul the Deacon, Historia Langobardorum, Boek III, hoofstukke 11–15 
* 15px Hierdie artikel is vertaal uit die Engelse Wikipedia
Mundford

**Mundford** is 'n klein dorp in die Engelse graafskap Norfolk. Volgens die 2001-sensus het die dorp 'n bevolking van 1&nbsp;591 gehad. Mundford is padlangs ongeveer 13&nbsp;km vanaf King's Lynn geleë en ongeveer 56&nbsp;km vanaf Norwich.
Wes-Midlands

Die **Wes-Midlands** (Engels: *West Midlands*) is 'n metropolitaanse graafskap in Engeland (Verenigde Koninkryk). Die graafskap sluit die stede Birmingham, Coventry en Wolverhampton in.

Die Wes-Midlands het 'n geskatte bevolking van 2&nbsp;897&nbsp;300 in 2017 gehad.

## Eksterne skakels
Nanchong

**Nanchong** (Chinees: 南充) is 'n stad in die Chinese provinsie Sichuan met 'n bevolking van 6&nbsp;278&nbsp;622 in 2010. Die stad is in die sentrum van China, noord van die Yangtze  geleë. 

Nanchong grens in die ooste aan Datsjou, in die weste aan Mianyang en Suining, en in die noorde aan Guangyuan. Die stad is in 314 v.C. deur die Qin-dinastie verower. Tydens die Han-dinastie is dit *Anhan* genoem en in 621 is die stad onder die Tang-dinastie in *Guotsjou* ("vrugstad") hernoem. In 742 is die naam ná Nanchong verander.
Elopomorpha

**Elopomorpha** is 'n superorde van die straalvinnige visse (*Actinopterygii*).  Die superorde bevat 'n groot verskeidenheid tipes visse wat wissel van die gewone silwer-kleurige spesies van die orde Elopiformes en die beenvisse van die orde Albuliformes, tot die lang, maer en gladde aale van die Anguilliformes. Die een karaktereienskap wat die groep in gemeen het is die leptocephalus-stadium van die larwes. Geen ander visse het die tipe larwes nie.

## Taksonomie 
Die *Elopomorpha* is 'n groep in die infraklas Teleostei, en word histories as volg ingedeel:

* Elopiformes
** Elopidae
** Megalopidae
* Albuliformes
** Albulidae
* Notacanthiformes
** Halosauridae
** Notacanthidae
* Anguilliformes
** Anguilloidei
** Nemichthyoidei
** Congroidei
** Synaphobranchoidei
* Saccopharyngiformes
** Cyematidae
** Saccopharyngidae
** Eurypharyngidae
** Monognathidae
* Crossognathiformes(†)

Onlangse genetiese analise het egter getoon dat die Notocanthiformes deel is van die Albuliformes, en die Saccopharyngiformes deel is van die Anguilliformes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Verwysings
Benxi

**Benxi** (Chinees: 本溪) is 'n stad in die Chinese provinsie Liaoning met 'n bevolking van 1&nbsp;709&nbsp;538 in 2010. Die stad is in die noordooste van China, suid-suidoos van Shenyang en noord van die grens tot Noord-Korea geleë. Benxi is in 1915 as metallurgiese sentrum gestig. Op 26 April 1942 het 1&nbsp;549 mynwerkers in 'n steenkoolstof-ontploffing gesterf.
Yiyang

**Yiyang** (Chinees: 益阳) is 'n stad in die Chinese provinsie Hunan met 'n bevolking van 4&nbsp;313&nbsp;084 in 2010. Die stad is in die ooste van China, suid van die Yangtze  geleë. Yiyang is tydens die Qin-dinastie gestig en is tydens die Taiping-rebellie na *Desjeng* hernoem.
Mianyang

**Mianyang** (Chinees: 绵阳) is 'n stad in die Chinese provinsie Sichuan met 'n bevolking van 4&nbsp;613&nbsp;862 in 2010. Die stad is in die suidweste van China, suid van die Yangtze  geleë. Mianyang grens in die noordooste aan Guangyuan, in die ooste aan Nanchong, in die suide aan Suining en in die suidweste aan Deyang. Op 12 Mei 2008 is die stad deur 'n sterk aardbewing geskud, maar is nie ernstig beskadig nie.
Santo Alberto

Die Portugese vragskip **Santo Alberto** (**Sint Albertus**) vergaan op 24 Maart 1593 op sy terugtog van Cochin in Indië na Lissabon naby die huidige Port St. Johns en net suid van die monding van die Mthatharivier. Redes vir die stranding was die swak onderhoud aan die skip, die geweldige oorlading met koloniale handelsware en die verkeerde verspreiding van die vrag op die skip. Hierdie was algemene probleme van die Portugese skepe in daardie tyd.

Alhoewel 62 mense tydens die ramp verdrink het, het 285 Portugese (bemanning en passasiers) en slawe die ramp oorleef. Oor die wedervaringe van die skipbreukelinge is besonder baie bekend omdat die loods Rodrigo Migueis 'n joernaal nagelaat het.

Nie die kaptein nie, maar een van die passasiers, die hoë amptenaar Nuno Velho Pereira, is as leier van die staptog noordwaarts na Delagoabaai gekies. Hy dring teen die meerderheid se sin aan op 'n roete weg van die kus en nader aan die voetheuwels van die berge. Die geselskap vertrek op 3 April en kom in noue aanraking met die Nguni-stamme; dit lei tot 'n deeglike kennismaking met die leefwyse en ekonomie van die bewoners van die kusstreek. Om te voorkom dat stappers uitsak, is 'n stadige pas gehandhaaf. Na 86 dae en byna 900&nbsp;km is Delagoabaai bereik. Slegs 8 Portugese het tydens die staptog gesterf. Baie van die slawe is die kans gegee om hulle te vestig onder die vriendelike Nguni-groepe wat hulle teengekom het.

Weens die beperkte lewensverlies, die goeie leiding van Pereira en die vriendskaplike verhouding wat met die inheemse swart volkere gehandhaaf is, het die geskiedenis van die Santo Alberto een van die mees geslaagde staptogte deur skipbreukelinge aan die Suid-Afrikaanse ooskus opgelewer.

## Bibliografie 
* Axelson, Eric: Portuguese pioneers in Southern Africa. Johannesburg: Suid-Afrikaanse Uitsaaikorporasie, s.j.
* Burman, Jose: Great shipwrecks off the coast of Southern Africa. Kaapstad: Struik, 1967.
* Burman, Jose: Shipwreck! Courage and endurance in the southern seas. Kaapstad: Human & Rousseau, 1986. 
* Potgieter, Coenraad: Skipbreuke aan ons kus. Kaapstad: Tafelberg, 1969.
* Willcox, A.R.: Shipwrecks and survival on the south-east coast of Africa. Winterton: Drakensberg Publications, 1984.
Anyang

**Anyang** (Chinees: 安阳) is 'n stad in die Chinese provinsie Henan met 'n bevolking van 5&nbsp;172&nbsp;834 in 2010. Die stad is in die noordooste van China, suidoos van Beijing en Tianjin geleë. Anyang grens in die ooste aan Puyang, en in die suide aan Hebi en Xinxiang. Die ou naam van die stad is *Zhāngdé* (彰德), in die noordweste is *Yīnxū* (殷墟; die „ruïnes van Yin“) geleë, wat tussen die 14de en 11de eeu v.C. as hoofstad van die Sjang-dinastie gedien het, en in 2006 deur UNESCO as wêrelderfenisgebied gelys is.
Gloeilamp

duimnael|160px|'n 230-volt gloeilamp. Die filament is sigbaar as die horisontale lyn tussen die vertikale staanders.
In 'n **gloeilamp** word lig verwek deur 'n filamentdraad, wat uit koolstof of wolfram bestaan, met 'n elektriese stroom te verhit. Dit geskied in 'n glassfeer wat gevul is met 'n inerte of suurstofarme gas om oksidasie van die filament te verhoed.

Joseph Swan demonstreer die eerste elektriese gloeilamp in Brittanje. 'n Paar maande later ontdek Thomas Edison dieselfde in Amerika. Edison en Swan was egter net twee van vele mense wat bygedra het tot die ontwikkeling van 'n praktiese metode om lig uit elektrisiteit te maak. In 1801 het Humphry Davy al geëksperimenteer met 'n gloeiende platinumdraad, wat egter baie vinnig opgebrand het.

In 1854 het Heinrich Göbel in Duitsland die eerste egte gloeilamp vervaardig wat bestaan het uit 'n verkoolde vesel van bamboes in 'n vakuumfles. Dié lamp het 400 uur lank gebrand. Edison het 25 jaar later oktrooi aangevra vir dieselfde uitvinding, maar Göbel het dit beveg. In dieselfde jaar wat Göbel sy saak in die hof gewen het, het hy egter ook gesterf.

In 1910 het die Amerikaner William David Coolidge die eerste gloeidraad van wolfram vervaardig.
Luzhou

**Luzhou** (Chinees: 泸州) is 'n stad in die Chinese provinsie Sichuan met 'n bevolking van 4&nbsp;218&nbsp;400 in 2011. Die stad is in die suidooste van China aan die Yangtzerivier geleë. 

Luzhou is tydens die suidelike en noordelike dinasties *Jiangyang* genoem en is bekend as "wynstad" en vir sy alkoholiese drankies.
Hengyang

**Hengyang** (Chinees: 衡阳) is 'n stad in die Chinese provinsie Hunan met 'n bevolking van 7&nbsp;141&nbsp;462 in 2010. 

Die stad is in die suidooste van China, noord van Changsha geleë. Die ou naam van Hengyang was *Hengzhou* (衡州). Tydens die Tweede Chinees-Japannese Oorlog is die stad ernstig beskadig.
Xining

**Xining** (Chinees: 西宁) is 'n stad in die Chinese provinsie Qinghai met 'n bevolking van 2&nbsp;208&nbsp;708 in 2010. Die stad is in die noorde van China en suid van die grens tot Mongolië geleë. 

Xining was vir meer as 2&nbsp;000 jaar 'n belangrike ekonomiese stad aan die noordelike syroete en was tydens die Han-, Sui-, Tang- en Song-dinasties 'n vesting teen die nomadiese invalle vanuit die weste.
Verenigde Arabiese Republiek

Die **Verenigde Arabiese Republiek** (**V.A.R.**, Arabies: الجمهورية العربية المتحدة) was 'n unie tussen Egipte en Sirië, wat vanaf 22 Februarie 1958 tot 28 September 1961 as 'n enkele staat saamgesnoer was. Die V.A.R. stort in 1961 na 'n staatsgreep in Sirië in duie. Sirië verklaar hulself onafhanklik, maar Egipte behou die naam Verenigde Arabiese Republiek tot in 1970, waarna die land se naam in die Arabiese Republiek Egipte verander is.

## Verwysings
Kevin Anderson

**Kevin Anderson** (gebore 18 Mei 1986 in Johannesburg) is 'n voormalige Suid-Afrikaanse tennisspeler. Hy was die hoogste posisie Suid-Afrikaanse tennisspeler en het No. 5 in die wêreld beklee. Op 7 September 2015 het Anderson die derde gekeurde Andy Murray tydens die VSA-Ope in New York geklop.

Anderson die eerste Grand Slam-eindstryd van sy loopbaan in 2017 bereik. Hy het die twaalfde gekeurde Pablo Carreño Busta met 4–6, 7–5, 6–3 en 6–4 in die halfeindronde uitgeskakel. Hy het egter in die eindstryd met 6–3, 6–3 en 6–4 teen die eerste-gekeurde Rafael Nadal verloor.

## Grand Slam-rekord 
[duimnael|links|upright|Kevin Anderson tydens die [Franse Ope in 2018]]
[duimnael|links|upright|Kevin Anderson tydens die [VSA-Ope (tennis)|VSA-Ope in 2016]]
Die tabel toon Anderson se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Kevin Anderson se webwerf: *Realife Tennis*
*  Kevin Anderson se ATP-profiel
*  Kevin Anderson se ITF-profiel
Lithognathus

***Lithognathus*** is 'n genus van seevisse in die familie Sparidae. Hulle kom hoofsaaklik langs die kusgebiede van Suider-Afrika (Suid-Afrika, Namibië en Angola) voor, maar *L. mormyrus* word ook in die Middellandse See, Swartsee, Golf van Biskaje en langs verskeie eilande in die noord-oos Atlantiese oseaan aangetref. Afhangende van die spesies, bereik hulle 'n maksimum lengte van tussen 25 en 200&nbsp;cm.

## Spesies 
* Weskus-steenbras (*Lithognathus aureti*)
* Witsteenbras (*Lithognathus lithognathus*)
* Sandsteenbras (*Lithognathus mormyrus*)
* Steenbras (*Lithognathus olivieri*)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings